Özgür Gün TV

Gün TV yew îstasyonê televîzyonî ya. Gün TV û Radyo serra 2002 de Diyarbekîr de ameyê ronayene.

Xeta Gün TV xetêka muxalif a. Weşanê Gün TV û Radyo heta nika satelayt de cayê xo nêgirewt. No semed ra tenya herema Kurdistanî de yenê temeşa kerdene. Semedo ke kurdkî qedexe bî, coka Gün TV weşana xo ziwanê tirkî de kerdêne, la 2006 ra pey ke bineyke serbestî virazîya, Gün TV zî dest bi weşana kurdkî kerd. 23 adare 2006 de bernameyê “Dergûşa Çandê” safî bi kurmancî amede bi. Nê bernameyî ra dima Tirkîya de reya tewr verêne bi kurdkî reklam û belgefîlmî zî weşanayî.

Kirdkî de bernameyo tewr verên 2010 de Vîr û Vînayîş bi. No bername hetê Mehmet Şahînî ra amede bîyê, muhtewaya bernameyî zî xeberî û çîyê aktuelî bî. Hedefê Gün TV weşana mîyanneteweyî ya. Hedefo bîn o tewr muhîm zî weşangerîya zafziwanî ya.

Gün TV de tena programê Dimilkî Panorama ke hewte ra reyêk weşanîyayêne estibi. Vîr û Vînayîş zî îlawe bikîn, benê di programî. Enver Yılmazî bi programê “Vateyo Newe” dest bi xebate kerd. Vateyo Newe û Dimilkî Panaroma hewtane yê. Rodyo de zî hewte de di rojî Songul Gunay programêkê waştişan virazena. Dima ra xeberanê rojaneyan kirdkî de girot. Nika hewte de panc rojî, her roje saete 17:30 de bultenê xeberan hedre kena. Enver Yılmaz zî hem edîtorîya bultenî hem zî pêşkêşkarîya bultenî keno.

Kategoriye:Meqaleyê ke be alfabeyê Bedirxanî nusîyayê
Kategoriye:Têlevizyon